Legal Document

Category: 180

Text:
8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 194 της 23 Φεβρ./6 Μαρτ. 1980 (ΦΕΚ Α΄  54) Περί καθορισμού χρόνου φοιτήσεως στο Κέντρο Διπλωματικών Σπουδών. Άρθρ.1.-"Η διάρκεια φοιτήσεως στο Κέντρο Διπλωματικών Σπουδών ορίζεται εννεάμηνη". Το άρθρ. 1 αντικαταστάθηκε ως άνω από το άρθρ. 1 του Π.Δ. 670/16-26 Νοεμ. 1982 (ΦΕΚ Α΄ 140). Με το άρθρ. 2 άνω Π.Δ/τος ορίζεται ότι οι διατάξεις του άνω άρθρ. Ι ισχύουν από 26 Νοεμ. 1982. Σύμφωνα με το εδάφ. β΄ της παρ. 2 άρθρ. 12, Νόμ. 2297/1995, ΦΕΚ Α΄ 50, (τόμ. 2Α, σελ. 276,6139), ορίζεται ότι: Ειδικώς για τους σπουδαστές, που φοιτούν στο Κέντρο Διπλωματικών Σπουδών από τις 2 Ιαν. 1995 και αποτελούν τη Δ΄ Εκπαιδευτική Σειρά, ορίζεται ως χρόνος διάρκειας της φοίτησής τους στο Κέντρο το εξάμηνο, που αρχίζει από την αυτή παραπάνω ημερομηνία. Άρθρ.2.-Κατά τον πρώτο χρόνο λειτουργίας του Κέντρου Διπλωματικών Σπουδών η φοίτηση ορίζεται εξάμηνη. Σελ. 160,36(β) Τεύχος 1268-Σελ. 98